14. szonett
Nem csillagoktól kérek én tanácsot,
Ugy tetszik még is, csillagász vagyok.
Bár, jó szerencse jő-e vagy csapások?
Éhség, dög? arról nem jósolgatok.
Sem azt nem jóslom, perczről perczre pontban
Mikor lesz szél, villámlás, jégvihar?
Királyok sorsa mint lesz? ottan-ottan
Bár irva látom fényvonásival…
Én jóslatot szemeidből olvasok csak,
Ez álló csillagokból jóslom azt:
Szépség s igazság mind virulni fognak
Ha lényed uj, ifjú sarjat fakaszt;
        Különben bizton megjóslom felőled:
        Szépség s igazság veled sirba dőlend! 
Versek
Szonettek

en:Sonnet 14 (Shakespeare)
de:William Shakspeare's sämmtliche Gedichte/Sonett XIV
fr:Sonnets de Shakespeare/14
ru:Сонет 14 (Шекспир/Случевский)